স্মার্ট লকডাউন পদ্ধতির অগ্রদূত পাকিস্তান: ইমরান খান | 536658|| Bangladesh Pratidin
প্রকাশ : ৭ জুন, ২০২০ ১৫:২৩
করোনাভাইরাসের বিস্তার রোধে পাকিস্তানে স্মার্ট লকডাউন প্রয়োগ করা হয়েছে বলে জানিয়েছেন দেশটির প্রধানমন্ত্রী ইমরান খান। এছাড়া পাকিস্তানকে স্মার্ট লকডাউন পদ্ধতির অগ্রদূত বলেও আখ্যায়িত করেছেন প্রধানমন্ত্রী ইমরান খান। একটি টুইট বার্তায় ইমরান খান এসব বলেন।
টুইট বার্তায় ইমরান খান বলেন, আমরা এই পদ্ধতির অগ্রদূতদের মধ্যে অন্যতম একটি দেশ। পুরো লকডাউন না করে যে স্থানটি করোনার হটস্পট হিসেবে চিহ্নিত হচ্ছে সেই স্থানেই লকডাউন করা হচ্ছে।
দেশের অর্থনীতির ধস ঠেকানোর জন্য করোনা প্রকোপ থাকলেও লকডাউন তুলে নেয়ার ঘোষণা দেন পাকিস্তানর প্রধানমন্ত্রী ইমরান খান। এই ভাইরাস নিয়েই বেঁচে থাকতে জনগণের প্রতি আহবান জানিয়েছেন পাকিস্তানের প্রধানমন্ত্রী ইমরান খান।